13, 14. (a) Bagibeone ba ne ba tsaya kgato ya botlhokwa mo seemong sefe? (b) Ke eng se se bontshang boikutlo jwa Bagibeone, mme re tshwanetse ra ithuta eng mo go seno? 12 Dingwaga di le mmalwa morago ga loso lwa ga Jesu, baaposetoloi mmogo le banna ba bagolwane ba ne ba kopana kwa Jerusalema go tla go dira tshwetso ya gore ke dikarolo dife tsa Molao wa ga Moshe tse Bakeresete ba neng ba sa ntse ba tlhoka go di latela. (Bala Ditiro 15:28, 29; 21:25.) Jehofa o ne a ba thusa gore ba tlhaloganye gore o sa ntse a tsaya madi a le botlhokwa le gore le bone ba ne ba tshwanetse go a tsaya a le boitshepo. Bakeresete ba bogologolo ba ne ba sa tshwanela go ja le go nwa madi kgotsa go ja nama ya phologolo e e sa tshololwang madi sentle. Fa ba ne ba ka tlola taelo eo, go ne go tshwana le fa ba obamela medingwana kgotsa ba akafala. Fa e sa le go tloga ka nako eo, Bakeresete ba boammaaruri ba gana go ja kgotsa go nwa madi. A jaanong dilo di fetogile? Nnyaa, Jehofa o sa ntse a batla gore re tseye madi a le boitshepo.